Pathfinder: The Wyvaran Race – Jon Brazer Enterprises
HomePathfinder RPGBook of Heroic RacesPathfinder: The Wyvaran Race
Previous post: PaizoCon: Play a Catfolk And Wield a Huge Axe
Next post: Pathfinder: Wyvarans Unleashed Inwoners moedeloos oor lekkende pyp vanaf November | Standerton Advertiser
Inwoners moedeloos oor lekkende pyp vanaf November
Die ander lek is waar die munispaliteit gepoog het om die stukkende pyp te herstel, maar die water stroom nou erger as tevore daar uit. March 16, 2017 Mnr. Viki Mtima is raadop met die water wat vanaf verlede November deur sy erf in Prevetstraat stroom. Inwoners van Prevetstraat is raadop met water wat steeds deur hulle erwe stroom.
Volgens mnr. Viki Mtima stroom die water al vanaf verlede November deur sy erf.
Die water spoel nou ook deur drie ander erwe wat langs mnr. Mtima se woning geleë is.
Die inwoners het klaarblyklik die lekkende water telkemale sonder sukses by die Lekwa Munisipaliteit aangemeld.
Die munisipaliteit het wel in Januarie en Februarie opgedaag en gepoog om ’n pyp wat deel is van die hoofwaterlyn na Early Bird Farm te herstel.
Na bewering deur een van die inwoners het Early Bird ’n nuwe pyp gekoop om die herstelwerk te doen.
Die poging was onsuksesvol en die gat wat deur die munisipaliteit gegrawe is, is net so oopgelaat nadat hulle daar gewerk het.
Daar blyk twee groot lekke te wees.
Die lek by die Baumann- en Kameeldoornstraat-kruising het ’n slaggat gekolk waarin reeds ’n motor en ’n bus vasgesit het.
Die ander lek is waar die munispaliteit gepoog het om die stukkende pyp te herstel, maar die water stroom nou erger as tevore daar uit.
Mnr. Sam Mthetwa, bourekenaar, het gesê die nattigheid kan die fondasie en die struktuur van die huis verswak wat later tot ineenstorting kan lei.
Hy het voorgestel dat die inwoners ’n loodgieter ontbied en die rekening aan die munisipaliteit stuur.
Die Standerton Advertiser het ’n e-pos aan me. Thobeka Mtshiselwa, woordvoerder van die Lekwa Munisipaliteit, gestuur om navraag te doen oor waarom die pyp nie herstel word nie, maar het nog geen terugvoer ontvang nie.
Luister gerus na ’n video-opname van mnr. Viki Mtima op ons webwerf.
Water stroom letterlik deur drie erwe in Prevetstraat vanaf verlede November en die inwoners is nou keelvol gesukkel met die munisipaliteit.Die munisipaliteit het die gat oopgelaat nadat hulle klaarblyklik gepoog het om ’n waterlek te herstel, maar die water stroom steeds. SHARE AUTHOR
Reporter	More by Antonette KeyterVolledige artikel: Hoop vir Standerton-ashoopVolledige Artikel: DBV en die munisipaliteit sit steeds nie om een tafel nieGert Sibande College donates umbrellasDie man agter die Evert Genis-skietbaanProtesters shut down R23 Road	Homes